EkBass/fiwiki-20250220-pages-articles huggingface dataset:
Sosiaali- ja terveysjärjestöjen avustuskeskus

Sosiaali- ja terveysjärjestöjen avustuskeskus (STEA) käsittelee sosiaali- ja terveysalan järjestöjen avustushakemukset ja tekee vuotuisen avustusehdotuksen Suomen sosiaali- ja terveysministeriölle. Tämän lisäksi STEA valvoo, seuraa ja maksaa avustuksia. Kun Veikkaus, Raha-automaattiyhdistys (RAY) ja Fintoto yhdistyivät vuoden 2017 alusta uudeksi rahapeliyhtiöksi Veikkaus Oy:ksi ja RAY:n toiminta päättyi, vastuu sosiaali- ja terveysjärjestöjen avustuksien käsittelystä siirtyi STEAan. STEA aloitti toimintansa 1. tammikuuta 2017. STEA sijaitsee Helsingin Kruununhaassa osoitteessa Meritullinkatu 8. Vuonna 2024 STEAssa työskentelee noin 40 henkilöä. STEAn johtajana toimii Hanna Heinonen (6. syyskuuta 2021 alkaen). == Lähteet == == Aiheesta muualla == * Stea Luokka:Suomen valtion virastot‎ Luokka:Sosiaali- ja terveysministeriö
Carex duriuscula

Carex duriuscula on sarakasveihin kuuluva ruoho. Se on kapealehtinen, ja sen 10–35 senttimetriä korkea varsi on pysty. Laji on kaksineuvoinen, ja sen punaruskea tähkä on 7–20 millimetriä pitkä. Lajia kasvaa sekä Euraasian että Pohjois-Amerikan pohjoisosissa kuivalla preerialla, muilla ruohomailla sekä metsän aukkopaikoilla. Se on levinnyt jossain määrin alkuperäisen levinneisyysalueensa ulkopuolelle teiden ja rautateiden varsille. == Lähteet == duriuscula
Tontut ja peikot – Salainen kammio

Tontut ja peikot – Salainen kammio (Tomtar & Troll – Den hemliga kammaren) on vuonna 2008 Robert Rhodinin ohjaama ruotsalainen animaatioelokuva. == Juoni == Elokuvan päähenkilö on teini-ikäinen tonttu nimeltä Junior, jonka mielestä ihaninta maailmassa on keksiä erilaisia härveleitä ja vempaimia puumajassa sijaitsevassa laboratoriossaan. Mutta Juniorin isä Jalle on metsän päätonttu ja hänen mielestään Juniorin tulisi seurata hänen jalanjälkiään ja jonain päivänä hallita omaa metsää. Erimielisyyksistä huolimatta ensimmäisen talvimyrskyn alla Junior auttaa isäänsä ruoka-annosten jakamisessa eläimille jotka ovat aloittelemassa talviuniaan, mutta he saavatkin huomata, että ruoka on varastettu. Varkauden takana ovat peikkoveljekset Lärvi ja Lurkki, jotka ovat totelleet ilkeän isänsä Fassan määräystä. Junior ja hänen paras ystävänsä Vaakku aloittavat sankarillisen matkan peikkojen luolaan palauttaakseen varastetun ruoan. Luokka:Ruotsalaiset animaatioelokuvat Luokka:Vuoden 2008 ruotsalaiset elokuvat
P-Tolueenisulfonyylikloridi

p-Tolueenisulfonyylikloridi eli tosyylikloridi (C7H7SClO2) on aromaattisiin sulfonyyliklorideihin kuuluva orgaaninen yhdiste. Yhdistettä käytetään yleisesti reagenssina orgaanisen kemian synteeseissä. p-Tolueenisulfonyylikloridi on o-tolueenisulfonyylikloridin isomeeri. ==Ominaisuudet== Huoneenlämpötilassa p-tolueenisulfonyylikloridi on valkoista kiteistä ainetta. Yhdisteellä on voimakas ja epämiellyttävä pistävä haju. p-Tolueenisulfonyylikloridi ei liukene veteen, mutta hydrolysoituu veden vaikutuksesta p-tolueenisulfonihapoksi ja vetykloridiksi. Aine liukenee moniin orgaanisiin liuottimiin, kuten etanoliin, dietyylieetteriin, kloroformiin ja bentseeniin. p-Tolueenisulfonyylikloridi reagoi nukleofiilien kanssa; esimerkiksi alkoholit muodostavat sulfonaattiestereitä ja amiinit sulfonamideja.Otto Lindner & Lars Rodefeld: Benzenesulfonic Acids and Their Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 28.12.2016D. Todd Whitaker, K. Sinclair Whitaker, Carl R. Johnson & Julia Haas: p-Toluenesulfonyl Chloride, e-EROS Encyclopedia of Reagents for Organic Synthesis, John Wiley & Sons, New York, 2006. Teoksen verkkoversio Viitattu 28.12.2016 ==Valmistus ja käyttö== p-Tolueenisulfonyylikloridia valmistetaan tolueenin ja klooririkkihapon välisellä reaktiolla. Lisäksi reaktiossa muodostuu o-tolueenisulfonyylikloridia, joka on nestemäistä ja josta p-tolueenisulfonyylikloridi voidaan erottaa sentrifugoimalla tai sulattamalla ja kiteyttämällä useaan kertaan. p-Tolueenisulfonyylikloridia käytetään runsaasti orgaanisen kemian synteeseissä. Sillä voidaan muun muassa suojata alkoholeja ja amiineja. Alkoholeista muodostuvat sulfonaattiesterit sisältävät hyvän lähtevän ryhmän, joka voidaan korvata muilla nukleofiileilla, kuten halogeeneilla. Lisäksi sitä käytetään muun muassa useissa dehydraus- ja toisiintumisreaktioissa ja muun muassa p-tolueenisulfonamidin valmistamiseen. ==Lähteet== Luokka:Orgaaniset rikkiyhdisteet Luokka:Tolueenit
Oxytropis uniflora

Oxytropis uniflora on keulankärkiin kuuluva kasvilaji. Se on Wrangelinsaaren kotoperäinen kasvi, ja sitä kasvaa sielläkin vain mikropopulaationa Neizvestnajajoen yläjuoksulla. Laji on löydetty vasta vuonna 1988. == Lähteet == uniflora
Joulu avaruudessa

Joulu avaruudessa on maapallolla vietettyä joulua yksinkertaisempi, sillä avaruuslennoilla on tiukka aikataulu ja avaruuteen on hankala viedä erikseen joulukoristeita. Joulu kansainvälisellä avaruusasemalla kattaa joulun juhlimisen. Joulua juhlivat joka vuosi kansainvälisen avaruusaseman miehistö, heidän perheensä ja maahenkilökunta. Miehistö saa vapaata kulttuurin, uskonnon/uskon ja etnisen taustan mukaan. Venäjän ortodoksinen kirkko viettää joulua juliaanisen kalenterin mukaan, kun taas katolinen kirkko ja eri protestanttiset kirkkokunnat käyttävät gregoriaanista kalenteria, joten miehistö voi viettää joulua useammin kuin kerran asemalla valitsemalla jonkin seuraavista päivistä: 25. joulukuuta tai 6., 7. tai 19. tammikuuta. Retkikunta 1 saapui ISS-avaruusasemalle 2. marraskuuta 2000. Miehistö juhli ensimmäistä jouluaan asemalla myöhemmin samana vuonna. Muihin juhliin sisältyi Retkikunta 30, jonka mukana saapuivat Donald Pettit, Oleg Kononenko ja André Kuipers. Asema on ollut jatkuvasti käytössä vuodesta 2000, joten miehistö on kokenut jokaisen joulun. Loma on niin suosittu, että yksi kehittyneistä perinteistä on jouluillallinen. 25\. joulukuuta 2011 Expedition 30:n henkilökunta piti joulun tauon ottaakseen miehistökuvan. Osallistujia olivat Dan Burbank, Oleg Kononenko, Don Pettit, Anatoly Ivanišin, Andre Kuipers ja Anton Škaplerov. 24\. joulukuuta 2013 astronautit valmistivat harvinaisen jouluaaton ylimääräistä ajoneuvotoimintaa asentamalla uuden ammoniakkipumpun aseman jäähdytysjärjestelmään. Viallinen jäähdytysjärjestelmä oli epäonnistunut aiemmin kuussa, mikä pysäytti monet aseman tieteelliset kokeet. Astronautit joutuivat uskaltamaan haitallisen ammoniakin "minimyrskyä" asentaessaan uutta pumppua. Se oli vasta toinen jouluaaton avaruuskävely NASAn historiassa. 25\. joulukuuta 2016 miehistö juhli joulua kellumalla mikrogravitaatiossa ja avaamalla joululahjoja, jotka toimitettiin vähän aiemmin japanilaisella rahtiavaruusaluksella. Yksi astronautti käytti joulupukin hattua. Ranskalainen astronautti Thomas Pesquet jakoi erityistä ranskalaista ruokaa asemamiehistön kanssa. Pesquet teki myös joulunajan erikoisvideon ESA:lle. == Historia == Avaruudessa vietettiin joulua ensimmäisen kerran Apollo 8:n kiertäessä Kuuta jouluaattona vuonna 1968. Tuolloin Apollo 8:n astronautit lähettivät terveiset perheilleen ja lukivat Raamatun luomiskertomusta. Koska avaruuteen on hankala viedä erikseen joulukoristeita, avaruudessa joulua viettävät ovat olleet kekseliäitä: vuonna 1973 Skylab 4:n astronautit rakensivat joulupuun tyhjistä elintarviketölkeistä. 2000-luvulla Kansainvälinen avaruusaseman miehistö on antanut toisilleen lahjoja. == Juhlinta == Avaruusasemilla on yksittäisiä avaruuslentoja enemmän tilaa, joten niissä joulua voidaan juhlia monipuolisemmin. Joulunvietto maapallolla ei näy avaruuteen asti. == Katso myös == * Joulu eri maissa == Lähteet == == Aiheesta muualla == * DLR Space Operations and Astronaut Training (englanniksi) avaruudessa Luokka:Avaruustoiminta
Papaver chionophilum

Papaver chionophilum on unikoihin kuuluva kasvilaji. Se on Wrangelinsaaren kotoperäinen kasvi, ja sitä kasvaa saarella suhteellisen yleisesti. == Lähteet == chionophilum
Chucklefish Games

Chucklefish Games, on brittiläinen omavarainen pelitalo, joka sijaitsee Lontoossa. Yritys keskittyy etupäässä roolipeleihin, ja tunnetaan parhaiten Starboundin kehittämisestä ja Stardew Valleyn ja Risk of Rainin julkaisemisesta. == Julkaistut pelit == * Wanderlust: Rebirth (2011) * Risk of Rain (2013) * Halfway (2014) * Lenna's Inception (2014) * Interstellaria (2015) * Wanderlust Adventures (2015) * Starbound (2016) * Stardew Valley (2016) * Witchmarsh (2016) * Timespinner (2018) * Wargroove (2019) * Pathway (2019) == Lähteet == == Aiheesta muualla == * Profiili MobyGamesissä Luokka:Brittiläiset videopeliyritykset
Joulu Yhdysvalloissa

Joulu Yhdysvalloissa alkaa jouluvalmisteluilla yleensä jo marraskuun puolella. Varsinainen juhlapäivä on kuitenkin vain joulupäivä, joka on Yhdysvalloissa kansallinen vapaapäivä. == Historia == Yhdysvaltojen jouluperinteet ovat ottaneet vaikutteita Yhdysvaltoihin muuttaneiden siirtolaisten jouluperinteistä ja aikaa myöten ne ovat sulautuneet toisiinsa. Yhdysvalloissa on arviolta 20 miljoonaa ei-kristittyä ihmistä, joista kaikki eivät vietä joulua. Tämän takia joululomaa kutsutaan kunnallisissa kouluissa talvilomaksi. Koska juutalaiset eivät vietä joulua, Yhdysvaltain juutalaisilla on ollut 1900-alusta lähtien perinne kokoontua kiinalaisiin ravintoloihin syömään. Juutalaiset syövät kiinalaisissa ravintoloissa, koska niissä ei käytetä maitotuotteita ja ne ovat usein auki myös jouluna. == Juhlinta == Joulua juhlitaan Yhdysvalloissa lähinnä joulupäivänä. Yhdysvalloissa kristilliseen joulunviettoon kuuluu joulukirkossa käyminen ja joululaulujen laulaminen. Jouluun valmistautuminen aloitetaan monesti jo marraskuussa hankkimalla joulukuusi ja koristelemalla koti jouluvaloilla. Yhdysvaltalaisilla on tapana koristella jo kiitospäivänä koti ja piha mahdollisimman monilla jouluvaloilla ja muilla joulukoristeilla. Niitä pidetään pihalla koko joulukuun ajan. Jouluseimi on suosittu aihe, mutta läheskään kaikki jouluvalot eivät ole aiheiltaan jouluisia. Runsaiden jouluvalojen takia sähkönkulutus nousee joulun aikaan koko Yhdysvalloissa. Kiitospäivän jälkeinen perjantai on kaupoissa yleisesti alennuspäivä Black Friday eli musta perjantai. Ostoskeskuksessa voi tavata joulupukin, joka kuuntelee lasten lahjatoiveita. Yhdysvalloissa porojen vetämällä reellä lentävä punanuttuinen joulupukki () jakaa lahjat savupiipun kautta jouluaaton ja jouluaamun välisenä yönä. Pienet lahjat jaetaan takan reunalla riippuviin joulusukkiin ja isommat joulukuusen alle. Lahjat avataan aikaisin joulupäivän aamuna, jonka jälkeen syödään jouluateria. Yhdysvalloissa uskotaan, että joulupukki asuu pohjoisnavalla. Yhdysvaltalaisessa joulupyödässä on lihana joko joulukinkkua, naudanpaistia tai täytettyä kalkkunaa. Lihaa nautitaan perunoiden ja vihannesten kanssa. Jälkiruokana nautitaan erilaisia piirakoita ja munatotia. Joulun alla yhdysvaltalaiset lähettävät sukulaisille ja ystäville joulukirjeitä, joissa kerrotaan kuluneen vuoden tärkeimmät tapahtumat. Yhdysvalloissa toivotetaan hyvää joulua ilmauksella Merry Christmas tai uskonnollisesti sitoutumattomilla ilmauksilla Happy Holidays tai Season’s greetings. Suurimmat kaupat ovat Yhdysvalloissa auki joulunakin. Yhdysvalloissa on myös joulutarvikkeisiin erikoistuneita kauppoja, joista joulutarvikkeita voi tilata ympäri vuoden. == Katso myös == * Kwanzaa == Lähteet == == Aiheesta muualla == *
Lemmenkipeet

Lemmenkipeet on 2000-luvun alussa perustettu suomalainen popyhtye. Yhtyeen tunnetuimpia kappaleita ovat muun muassa "Hullu mies", "Sua en voi unohtaa", "Joo joo joo", "Enkeli" ja "Mä en enää itke". ==Jäsenet== *Kimi Sjöholm — laulu, kitara, kosketinsoittimet *Sami Piiparinen — basso *Karri Kerkelä — rummut, kosketinsoittimet, ohjelmointi, taustalaulu *Antti Janka-Murros — kosketinsoittimet, taustalaulu *Juuso Rantasalo — "rockimpi sielu", kitara, taustalaulu ==Albumit== *Lempparit (2002) *Ylöspäin (2004) Lisäksi vuonna 2012 julkaistiin kaksi singleä, "Tahtoisin tietää" ja "Saako sua häiritä". Luokka:Suomalaiset popyhtyeet ==Aiheesta muualla== *Yhtyeen kotisivut
Mal McNulty

Mal McNulty (s. 7. joulukuuta 1951 Liverpool) on englantilainen artisti ja muusikko. Hän oli laulajana Slade-yhtyeessä vuodesta 2005 Steve Whalleyn erottua yhtyeestä. McNulty erosi Sladesta vuonna 2019. Vuonna 1984 McNulty liittyi saksalaisen hardrock bändi Hazzardin laulajaksi. Tätä kesti vuoden verran ennen kuin hänet pyydettiin englantilaisen glamrock bändi Sweetin basistiksi ja myöhemmin vokalistiksi. Hän lähti Sweetistä vuonna 1994. Sweet- vuosinaan hän myös soitti Andy Scottin kanssa Paddy Goes to Holyhead bändissä. Luokka:Englantilaiset rocklaulajat Luokka:Vuonna 1951 syntyneet Luokka:Elävät henkilöt
Andre Stringer

Andre Stringer (s. 4. joulukuuta 1991 Atlanta, Georgia) on yhdysvaltalainen koripalloilija, pelipaikaltaan pelintekijä. Stringer edusti Louisianan osavaltionyliopistoa, minkä jälkeen hän on pelannut ammattilaisena D-liigassa, Suomessa ja Kanadassa. == Pelaajaura == Stringer edusti yliopistotasolla Louisianan osavaltionyliopistoa vuosina 2010–2014College Basketball at Sports- Reference.com, minkä jälkeen hän pelasi kaksi kautta D-lligajoukkue Maine Red ClawsissaBasketball-Reference.com.http://www.pressherald.com/2014/12/18/red- claws-short-guard-is-a-long-shot/ Marraskuussa 2016 Stringer siirtyi Suomen pääsarjajoukkue Tampereen Pyrintöön.http://pyrinto.fi/andre-stringer-pyrinnon- pelinjohtajaksi/ https://www.aamulehti.fi/urheilu/pyrinto-hankki-pienen-ja- ketteran-takamiehen-paavalmentajalla-suuret-odotukset-24091240/ Kolmannessa ottelussaan Pyrinnössä Stringer kirjautti 21/6/8-tilastorivin onnistuttuaan kolmen pisteen heitoissaan viidesti. Stringer pelasi Pyrinnössä 14 ottelua 5,3 pisteen ja 3,5 koriinjohtaneen syötön keskiarvoilla, mutta joukkueessa tapahtuneiden muutosten johdosta hänen roolinsa pieneni, ja helmikuun 2017 alussa Pyrintö irtisanoi Stringerin sopimuksenhttp://www.basket.fi/uutiset/kaikki_uutiset/?x122462=45568699http://pyrinto.fi/andre- stringer-jattaa-pyrinnon/ .Andre Stringer – Suomen Koripalloliitto Seuraavan kauden Stringer pelasi Kanadassahttps://www.theguardian.pe.ca/sports/stringer- feeling-at-home-with-the-island-storm-and-nbl-of- canada-166893/http://www.nblcanada.ca/sports/mbkb/2017-18/players/andrestringerpx6k?view=profile. == Lähteet == * Andre Stringer Suomen Koripalloliitto * Andre Stringer Bio lsusports.net * Andre Stringer College Stats College Basketball at Sports- Reference.com * Andre Stringer D-League Stats Basketball-Reference.com === Viitteet === == Aiheesta muualla == * Profiili FIBA * Andre Stringer basketball profile eurobasket.com Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Return of the Killer A’s

__NOTOC__ Return of the Killer A’s on Anthraxin kokoelma-albumi, joka julkaistiin 23. marraskuuta 1999 levymerkillä Beyond Music. Albumilla uutena kappaleena julkaistu cover-versio The Temptationsin kappaleesta ”Ball of Confusion” on ensimmäinen Joey Belladonnan seuraajan John Bushin kanssa äänitetty kappale.Allmusic: Anthrax – Return of the Killer A’s == Kappaleet == # # # # # # # # # # # # # # # # == Arvostelut == * Allmusic: == Lähteet == == Aiheesta muualla == * * Luokka:Vuoden 1999 kokoelma-albumit Luokka:Anthraxin kokoelma-albumit
Mulhousen raitiotieliikenne

Mulhousen raitioliikenne on yksi Mulhousen julkisen liikenteen muodoista. == Historia == Kaupungissa toimi alun perin vuosina 1882–1956 kattava raitiovaunuverkosto. Mulhousen uusi raitiotie avattiin vuonna 2006, jolloin linjasto koostui kahdesta poikittaisesta linjasta. Kahdella linjalla oli yhteismittaa kaksitoista kilometriä. 2010-luvun alussa avattiin kolmas linja sekä neljäs linja, joista jälkimmäisellä kulki duoraitiovaunuyhteys. Raitiovaunulinjojen laajennuksia on harkittu, mutta niistä on myös osittain luovuttu kustannusten takia. == Lähteet == == Aiheesta muualla == *Virallinen kotisivu Luokka:Ranskan raitiotieliikenne
Krov za krov

Krov za krov (Кровь за кровь) on venäläisen heavy metal -yhtye Arijan viides albumi, joka julkaistiin vuonna 1991. == Kappaleet == # # # # # # # # == Muusikot == * Valeri Kipelov – laulu * Vladimir Holstinin – soolokitara * Vitali Dubinin – basso, taustalaulu * Aleksandr Manjakin – rummut * Sergei Mavrin – soolokitara * Jekaterina Boldyševa – taustalaulu (7) == Lähteet == Luokka:Arijan albumit Luokka:Vuoden 1991 albumit
Soini (Kalevanpoika)

Soini on suomalaisessa mytologiassa yksi Kalevan 12 pojasta. Soinin lisänimi oli Kalkki. Kristfried Ganander kertoo Mythologia Fennicassa Soinin olleen veijari syntymästään lähtien. Soini myytiin Karjalaan Köyrötyinen -nimiselle sepälle joka laittoi Soinin töihin. Vanhoissa runoissa kerrotaan Soinin lapsenpiikana ollessaan tappaneen lapsen, paimenena ollessaan kutsuneensa karhut ja sudet syömään karjalauman ja lopulta yllytäneen karhun repimään emäntänsä reiden kostoksi tämän leipomasta leivästä jonka sisään tämä oli pannut kiven. == Lähteet == Luokka:Suomalaiset taruhenkilöt
Pahalampi (Tampere)

Pahalampi on Pirkanmaalla Tampereella Viinikan kaupunginosassa sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pahalampi on osa Viinikanojan valuma-aluetta. == Maantietoa == Lampi on 250 metriä pitkä, 200 metriä leveä ja sen pinta-ala on 1,8 hehtaaria. Sitä ympäröi kapea kävelypuisto, Pahalammenpuisto. Puiston länsipuolella on Lempääläntie (yhdystie 3495) ja itäpuolella Viinikankatu. Lammen rantaviivan pituus on 600 metriä. Lampi on muuten ruutukaavalla olevien asuintalojen ympäröimä paitsi länsipuolella, missä sijaitsee laaja ratapiha. == Historiaa == Vuoden 1953 peruskartassa Pahalampi oli sulkeutumassa ruutukaavan sisään, vaikka sen etelärannoilla oli vielä jäljellä kolme peltotilkkua. == Lähteet == Luokka:Pyhäjärven alue (Tampere) Luokka:Tampereen järvet Luokka:Viinikka
Kuningatar Maudin lahti

Kuningatar Maudin lahti () on arktinen merialue Kanadan mantereen ja Victoriansaaren kaakkoisosan välissä, Nunavutin territoriossa. Sen länsipuolella on Cambridge Bay, joka johtaa Deasensalmeen ja Coronationinlahteen. Lahden itäpuolella on Simpsoninsalmi ja pohjoispuolella on Victoriansaaren itäpuolitse kulkeva Victoriansalmi. Lahdella olevat saaret ja sen eteläpuolinen rannikko ovat huomattavia lintujen suojelualueita. Eteläpuolinen suojelualue ja lahden itäpuolinen Adelaiden niemimaa ovat myös Kanadan Ahiak-karibujen tärkeitä laidunta- ja lisääntymisalueita. Lahden nimesi norjalainen tutkimusmatkailija Roald Amundsen vuonna 1905 Norjan kuningattaren Maudin mukaan. Lahden pohjoisosassa sijaitsee ruotsalaisen oopperalaulaja Jenny Lindin mukaan nimetty saari ja itäosassa muun muassa Amundsenin A. E. Nordenskjöldin mukaan nimeämä Nordenskiold Islands -saariryhmä, sekä Hat Island (32 km²) ja O'Reilly Island (34,6 km²). Lahden koillispuolella, Adelaiden niemimaan pohjoispuolella sijaitsee puolestaan Kuningas Williamin saari (13 111 km²). John Franklinin retkikunnan kadonnut alus HMS Erebus löytyi Kuningatar Maudin lahden itäosasta O'Reillyn saaren länsipuolelta vuonna 2014. Retkikunnan toinen alus HMS Terror löytyi Terror Baystä Kuningas Williamin saaren eteläpuolelta vuonna 2016 paikallisen inuitin opastuksella. ==Lähteet== Luokka: Nunavutin maantiede
The Stanley Parable

The Stanley Parable on Galatic Cafen kehittämä ja julkaisema seikkailupeli, joka on julkaistu vuonna . Peli julkaistiin alun perin vuonna 2011 modina Half-Life 2:lle. Modista kehitettiin täysi peli (Portal 2:n pelimoottorilla) ja Half-Life 2:n tiedostot on korvattu. Peli pääsi Steam Greenlightista läpi vuonna 2012 ja julkaistiin Microsoft Windowsille myöhemmin vuonna 2013. Peli julkaistiin myöhemmin myös Linuxille ja OS X:lle. Pelistä on julkaistu vuonna 2022 Ultra Deluxe -versio. == Pelaaminen == Pelissä pelaaja ohjaa Stanley- nimistä henkilöä, ja voi kävellä sekä olla vuorovaikutuksessa ympäristön kanssa, esimerkiksi painamalla nappeja ja avaamalla ovia. Pelin tarinaa johtaa etupäässä pelin kertojan ääni, joka kertoo että Stanley työskentelee toimistorakennuksessa, työnään tietokoneen näppäimien painaminen näytölle tulevien ohjeiden mukaan sen enempää kyselemättä. Eräänä päivänä tietokoneen näyttö sammuu, ja Stanley alkaa tutkimaan rakennusta ja huomaa kaikkien työntekijöiden kadonneen. == Vastaanotto == Peli sai IGN:n arvostelussa arvosanaksi 8.8/10. == Lähteet == == Aiheesta muualla == * Luokka:Vuoden 2013 videopelit Luokka:Windows-pelit Luokka:Mac OS -pelit Luokka:Linux-pelit Luokka:Interaktiivinen fiktio Luokka:Source-pelit Luokka:Steam Greenlight -pelit
Hentosara

Hentosara (Carex disperma) on sarakasvien heimoon kuuluva monivuotinen kasvilaji. Hentosara kasvaa noin 20–50 cm korkeaksi ja on kasvutavaltaan löyhästi mätästävä. Hentosaran varret ovat karheita sekä pystyjä tai hieman nuokkuvia. Hentosaran lehdet ovat puolestaan pehmeät, kirkkaanvihreät ja kapeat, vain noin millimetrin levyiset. Hentosara on yhtäläistähkäinen ja sen kukintona oleva tähkistö koostuu muutamasta, tavallisesti selvästi erillään olevasta, pienikokoisesta tähkästä. Hedekukat ovat kolmiheteisiä ja emikukat kaksiluottisia. Kussakin tähkässä on vain yksi tai muutama pullakko, jotka ovat aluksi vihreitä ja muuttuvat kypsyessään tummanruskeiksi. Muodoltaan pullakot ovat pitkulaisia, paksuja ja suuodattomia. Hentosara on tuulipölytteinen ja se kukkii heinä-elokuussa. Hentosaran kasvupaikkoja ovat kosteat ja soistuneet metsät, suot sekä purojen ja ojien varret. Hentosaraa kasvaa laajalti sekä Pohjois-Amerikassa että Euraasiassa. Suomessa hentosaraa kasvaa ympäri maata, joskin harvinaisempana pohjoisimmassa Lapissa. Hentosara on Suomessa silmälläpidettävä (NT) laji. == Lähteet == * Pinkka – Lajintuntemuksen oppimisympäristö: http://h108.it.helsinki.fi/virtuaalikasvio/plant.php?id=13553ℑ_id=29876&prms;= * Flora of North America: Carex disperma * Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 8.11.2017. == Aiheesta muualla == * Suomen Lajitietokeskus: Hentosara (Carex disperma) * Kasviatlas 2022: Hentosaran (Carex disperma) levinneisyys Suomessa * Pinkka – Lajintuntemuksen oppimisympäristö: Hentosara (Carex disperma) * Global Biodiversity Information Facility (GBIF): Carex disperma * JSTOR Global Plants: Carex disperma * Integrated Taxonomic Information System (ITIS): Carex disperma * Flora of North America: Carex disperma Luokka:Sarat
Supilinn

Supilinn (suom. 'keittokaupunki') on virolaisen Tarton kaupungin kaupunginosa. Se on kaupungin keskustan pohjoispuolella, Emajoen oikealla puolella. Supilinnassa on 1 863 asukasta (vuoden 2013 lopussa). Kaupunginosan pinta-ala on 0,48 neliökilometriä, ja se on Tarton pienin kaupunginosa.( vuodelta 2014) Supilinn on aiemmin ollut köyhälistön kaupunginosa, jonka rakennuskanta koostuu enimmäkseen 1–2-kerroksisista asuintaloista. Supilinnaa ympäröivät kaupunginosat: lännessä Tähtvere, koillispuolella Ülejõe, kaakossa Kesklinn. == Kuvia == Tiedosto:Tartu-Herne1.jpg|Supilinnaan pääsee Kesklinnasta Herne tänavin kautta. Tiedosto:Supilinn in Tartu 4.JPG|Meloni tänav. Tiedosto:Emajõe tänav, Kroonuaia silla poolt.jpg|Emajoki Supilinnan kohdalla. Tiedosto:Puitelamu Tartus Oa 1.jpg|Puutalo Oa tänavin varrella. Tiedosto:Rulatajad Herne tänaval 2017. aasta märtsis.jpg|Herne tänav (2017) == Lähteet == ==Kirjallisuutta== * Mika Keränen, Minu Supilinn, Tartto: Petrone Print 2012 978-9949-479-83-2 * Olev Remsu, Supilinna poisid, muistelmaromaani, Tänapäev 2012 ==Aiheesta muualla== *Supilinnan kaupunginosan verkkosivusto . *Raunistula ja Supilinn kohtaavat Tatossa, Turun Sanomat 6.6.2004 Luokka:Tarton kaupunginosat‎
Kesklinn (Tartto)

Kesklinn (suomeksi: 'keskikaupunki') on Virossa Tarton kaupunginosa Emajoen oikealla rannalla. Siellä on 6 517 asukasta (31. joulukuuta 2013), ja sen pinta-ala on 1,80 neliökilometriä. Kesklinnan kaupunginosaa ympäröivät pohjoisessa Supilinn, pohjoisessa ja idässä Ülejõe, kaakossa Annelinn, etelässä Karlova, lounaassa ja lännessä Vaksali ja luoteessa Tähtvere. == Lähteet == Luokka:Tarton kaupunginosat
Kai Noramies

Kai Noramies (ent. Nyberg, 2. tammikuuta 1918 Helsinki – 30. marraskuuta 1976 Helsinki) oli suomalainen kuvanveistäjä, taidemaalari, graafikko ja kemisti. == Opinnot ja ura == Kai Noramies valmistui filosofian maisteriksi Helsingin yliopistosta kemia pääaineenaan ja taideopintoja hän harjoitti Helsingin yliopiston piirustussalissa ja Vapaassa taidekoulussa vuosina 1946–1948. Noramies oli Suomen Kuvanveistäjäliiton edustaja 1950- ja 1960-luvuilla Työväen sivistysliitossa, valtion kuvataidetoimikunnan jäsenenä vuosina 1958–1961, sekä jäsenenä Suomen Taiteilijaseurassa ja Kuvataide Senioreissa. Hän toimi kemistinä OTK:n keskuslaboratoriossa vuosina 1948–1966. Noramies teki myös 15 piirroskertomusta, runoja, radiokuunnelmia, mitaleja, exlibriksiä ja postimerkkijulkaisun kemian professori Johan Gadolinista. Hän sai Art Academy Tommaso Camponellan mitalin 1970 ja Cabrovon karikatyyri- ja veistoskilpailusta mitalin Bulgariasta 1977 postuumisti. Väestöliitto on palkinnut henkilön tai yhteisön, joka on menestyksellisesti toiminut lasten ja perheiden hyväksi. Palkinto on Kai Noramiehen pienoispronssiveistos "Tirkistys tulevaisuuteen". Noramiehen veistoksia on myyty huutokaupoissa Suomessa muun muassa Bukowskilla ja Hagelstamilla. Hänen töitään on ollut esillä IL Ponten huutokaupassa Milanossa sekä Wienissä sijaitsevassa Dorotheumissa, joka on Keski-Euroopan suurin taidehuutokauppa. === Julkiset teokset === *"Nuorten leikki", 1959, Hollolan puisto, Vallila, Helsinki. *Tohtori V. F. Leskisen muotokuva, 1959, Seinäjoen kaupunginsairaala. *"Hanhet", 1960, Seinäjoen sairaala. *"Kurjet", 1961, OTK, Oulu. *"Jeesus pelastaa Pietarin", 1961 Vuoriniemen kappeli, alttaritaulu. *"Mylly", 1963, OTK:n mylly, Hämeenlinna, reliefi. *"OTK:n kasvot", 1963, OTK:n pääkonttori, Helsinki, reliefi *"Lakeus", Seinäjoen Säästöpankki, 1966, reliefi. *"Jeesuksen toinen tuleminen", 2000, Ähtärin seurakunta, alttaritaulu. *"Jeesus pelastaa Pietarin" 2, 2015, Käpylän kirkko, Helsinki, alttaritaulu *Useita hautamuistomerkkejä eri vuosilta Hietaniemen hautausmaalla Helsingissä ja Turussa *Teoksia Helsingin kaupungin taidemuseossa, Tampereen kaupunginmuseossa, Didrichsenin taide- ja kulttuurimuseossa, Jyväskylän yliopiston taidekokoelmissa == Kuvia teoksista == Tiedosto:Lapsi aikatilassa.jpg|Lapsi aikatilassa, 1950 Tiedosto:Kai Noramies Nuorten leikki 1959.jpg|Nuorten leikki, 1959, Helsinki. Tiedosto:Hanhet, Kai Noramies 1960 Seinäjoki.jpg|Hanhet, 1960, Seinäjoki. Tiedosto:Nuoret rakentujat, 1971.jpg|Nuoret rakentujat, 1971. Tiedosto:Tirkistys tulevaisuuteen.jpg|Tirkistys tulevaisuuteen, 1973. Tiedosto:Katso.jpg|Katso, 1973. == Lähteet == == Aiheesta muualla == * Taiteilijalle omistettu verkkosivusto * Meri-Kirsi Koponen, Lo scultore Kai Noramies ( 1918 - 1976 ). La Tesi di Laurea. La Facolta` di Lettere e Filosofia / Corso di Laurea in lettere Moderne. Milano: Universita` Cattolica del Sacro Cuore di Milano. Pro gradu Kai Noramiehen kuvanveistotaiteesta ja sen filosofiasta, 2003 Luokka:Suomalaiset kuvanveistäjät Luokka:Vuonna 1918 syntyneet Luokka:Vuonna 1976 kuolleet
Harsusara

Harsusara (Carex rariflora) on sarakasvien heimoon kuuluva kasvilaji. Sen varsi on sileä ja lehdet ovat litteitä sekä puhtaanvihreitä. Harsusaran juurissa on lajityypillinen punakeltainen huopakarvoitus. Harsusara on erilaistähkäinen saralaji, ja sen kukinnossa on yksi hedetähkä sekä kaksi tai kolme emitähkää. Hedetähkä on pieni ja siinä on enintään kymmenen hedekukkaa. Harsusaran emikukat ovat kolmeluottisia ja pullakot ovat vaaleanvihreitä. Tähkäsuomut ovat mustanruskeita, keskiosastaan kellanruskeita ja suunnilleen pullakoiden levyisiä. Harsusara muistuttaa mutasaraa (Carex limosa) sekä riippasaraa (Carex magellanica). Harsusaraa kasvaa sekä Pohjois-Amerikan pohjoisosissa että subarktisessa Euraasiassa. Suomessa harsusaraa tavataan napapiirin pohjoispuolella, lähinnä käsivarren Lapissa. == Lähteet == * Den virtuella floran: Myggstarr (Carex rariflora) * Flora of North America: Carex rariflora * Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 08.11.2017. === Viitteet === == Aiheesta muualla == * Pinkka, Lajintuntemuksen oppimisympäristö: Harsusara (Carex rariflora) * Suomen Lajitietokeskus: Harsusara (Carex rariflora) Luokka:Sarat
Juurihoito (kirja)

Juurihoito on Miika Nousiaisen 2016 syksyllä ilmestynyt romaani. Kirjasta on tehty näytelmäversio ja kirjan elokuvaoikeudet on myyty. == Juoni == Kirja kertoo Pekka ja Esko Kirnuvaaran elämästä. He ovat velipuolia, mutta löytävät toisensa Eskon hammaslääkäriammatin ja Pekan huonokuntoisten hampaiden johdosta. Veljekset päättävät etsiä kadonneen isänsä Onni Kirnuvaaran, jota Esko ei ole ikinä nähnyt, koska kasvoi sijaisperheessä, ja joka hylkäsi Pekan tämän ollessa nuori. Lopulta veljekset matkustavat jopa Australiaan asti isäänsä etsimään. ==Lähteet== Luokka:Miika Nousiaisen teokset Luokka:Vuoden 2016 kirjat
Ison Mahosaaren jätinkirkko

Ison Mahosaaren jätinkirkko on Pohjois-Karjalassa Lieksassa Pielisen saaressa sijaitseva epävarma jätinkirkko. Se olisi Itä-Suomen ensimmäinen jätinkirkko. == Sijainti == Iso Mahosaari sijaitsee aivan Lieksan kaupungin edustalla noin 9,6 kilometriä Lieksan luterilaisesta kirkosta lounaaseen. Saari sijaitsee Mahonselällä Sipolansaaren ja Kinahmonsaaren välissä. Jätinkirkko on löytynyt saaren kaakkoiskärjestä sen kivikkoiselta harjanteelta. == Jätinkirkko == Jätinkirkosta ei ole Museoviraston Muinaisjäännösrekisterissä merkintää. Saarella on kuitenkin jo kaksi muinaisjäännöskohdetta ennestään. Jätinkirkon sisäpihaa reunustaa nelikulmainen kivivalli, joka on noin 2 metriä leveä. Jätinkirkon pituus on 23 metriä ja leveys 18 metriä. Kivivallin sisällä on Marianna Ridderstadin mukaan toinenkin pienempi kivivalli. Jätinkirkon pituusakseli osoittaa 19° pohjoisesta vastapäivään eli pohjoiskoilliseen. == Ympäristö == Saaren kaakkoiskärjessä on muitakin kiviröykkiöitä. Timo Jussila raportoi viidestä peräkkäin sijaitsevasta kivilatomuksesta, joista yksi on nyt tunnistettu jätinkirkko. Rannasta 30 metrin päässä sijaitsi pyöreä kivikehä, jonka halkaisija on 3,5 metriä. Tästä hieman pohjoiseen sijaitsee kiviröykkiö, jossa on keskellä kuoppa. Röykkiön halkaisija on 3 metriä. Seuraavaksi tulee jätinkirkko, joka jälkeen löytyy halkaisijaltaan 4- ja 6-metriset kivilatomukset. Viimeisen latomuksen keskellä on halkaisijaltaan 1,2-metrinen kivikasa. Saaren pohjoispäässä 500 metrin päässä sijaitsee kalliolla 7,5 metriä pitkä ja 6 metriä leveä kiviröykkiö. == Tutkimuksia == Saarella on käyty tarkastamassa muinaisjäännöksiä vuosina 1971 (Maarit Lönnberg) ja 2001 (Timo Jussila). Silloin havaittua kivikehää ei tunnistettu jätinkirkoksi. Kohdetta ei ole vielä tutkittu. == Lähteet == == Aiheesta muualla == * * Okkonen, Jari: Jätinkirkot – Pohjanmaan arvoitukselliset muinaisjäännökset , Arkeologia NYT! 2-3/2008, s.5–7 * Laakso, Ville: Pieliseltä löydettiin jätinkirkko - yhteys hylkeisiin entistä varmempi, YLE–Tiede, 13.9.2013 * Mikroliitti: Lieksan muinaisjäännökset , 2001 Luokka:Suomen jätinkirkot Luokka:Lieksan historia Luokka:Pohjois-Karjalan historia
Annanias Mathe

Annanias Mathe (n. 1976 – 27. joulukuuta 2016) oli pahamaineinen mosambikilainen rikollinen. Hän on ainoa, joka on onnistunut karkaamaan suuren turvaluokituksen vankilasta Pretoriassa, Etelä-Afrikassa. Mathe pidätettiin 51 murhasta, murhan yrityksestä, raiskauksesta ja aseellisesta ryöstöstä marraskuussa 2006. Lopulta hänet tuomittiin 67 rikoksesta yhteensä 54 vuoden vankeustuomioon, josta hän olisi joutunut minimissään istumaan 43 vuotta. Vankilaan jouduttuaan hän karkasi sellin ikkunan kautta äärimmäisin turvatoimin vartioidusta C-Max-rangaistuslaitoksesta voideltuaan itsensä vaseliinilla. Hänen vankilapakonsa aiheutti maanlaajuisen etsinnän ja sai paljon julkisuutta Afrikassa. Mathe vangittiin myöhemmin uudelleen ja palautettiin vankilaan. Myöhemmin on sanottu, että vaseliinijuttu oli hämäystä ja Mathe oikeasti karkasi ovesta lahjottuaan vartijansa. Hän kuoli 40 vuoden iässä 27. joulukuuta 2016 ruoansulatusvaivojen aiheuttamiin komplikaatioihin sairaalahoidosta huolimatta. == Lähteet == Luokka:Mosambikilaiset henkilöt Luokka:Rikolliset Luokka:1970-luvulla syntyneet Luokka:Vuonna 2016 kuolleet
Sysisara

Sysisara (Carex atrofusca) on sarakasvien heimoon ja sarojen sukuun kuuluva monivuotinen kasvilaji. Sysisara muistuttaa jonkin verran nokisaraa (Carex fuliginosa). Sysisara esiintyy yksittäisversoina tai löyhästi mätästävänä ja kasvaa 10–25 senttimetriä korkeaksi. Sen lehdet ovat litteitä, harmahtavanvihreitä, muutaman millimetrin levyisiä ja pituudeltaan noin puolet varren pituudesta. Sysisaran kukinnon tähkät näyttävät samannäköisiltä, mutta sysisara on valeyhtäläistähkäinen, sillä hede- ja emikukat ovat yleensä omissa tähkissään. Kukinnon muodostavassa tähkistössä on ylinnä yksi, 7–12 mm pitkä hedetähkä, jossa voi joskus olla myös osittain emikukkia, ja sen alapuolella kahdesta neljään kappaletta, 8–20 mm pitkiä ja nuokkuvia emitähkiä. Hedekukat ovat kolmiheteisiä ja emikukat kolmeluottisia. Tähkäsuomut ovat mustavioletteja, ja pullakot muuttuvat kypsyessään suunnilleen samanvärisiksi. Sysisara on tuulipölytteinen ja kukkii heinäkuussa. Sysisara on kalkinvaatija ja kasvaa monenlaisilla kosteilla paikoilla tunturialueilla. Sysisaraa kasvaa Pohjois-Kanadassa, Alaskassa, Grönlannissa sekä pohjoisessa Euraasiassa. Suomessa sysisaraa kasvaa vain käsivarren Lapissa, aivan käsivarren kärjessä. Sysisara on Suomessa silmälläpidettävä laji (NT). Sysisara löydettiin Lapista vuonna 1803. Sysisaran tieteellinen lajinimi tulee latinan kielen mustaa (lat. ater) ja mustanruskeaa (lat. fuscus) tarkoittavien sanojen yhdistelmästä viitaten sysisaran tummiin pullakoihin. == Lähteet == * Pinkka – Lajintuntemuksen oppimisympäristö: Sysisara (Carex atrofusca) * Flora of North America: Carex atrofusca * Den virtuella floran: Svedstarr (Carex atrofusca) * Lampinen, R. & Lahti, T. 2016: Kasviatlas 2015 – Helsingin Yliopisto, Luonnontieteellinen keskusmuseo, Helsinki: == Aiheesta muualla == * Suomen Lajitietokeskus: Sysisara (Carex atrofusca) Luokka:Sarat
Tidjani Tall

Tidjani Tall (k. 1887) oli yksi Omar Tallia seuranneista tukulorivaltakunnan hallitsijoista. Omar Tallin kuoleman jälkeen vuonna 1864 hänen veljenpoikansa Tidjani Tall ryhtyi hallitsemaan tukulorien valloittamaa Macinan aluetta. Hän hävitti dogoniliittolaistensa avulla kapinaan nousseen fulbeylimystön ja siirsi pääkaupunkinsa Bandiagaraan. Samaan aikaan Tidjani kilpaili tukulorivaltakunnan johtoasemasta Segun aluetta hallinneen Omar Tallin pojan Amadou Tallin kanssa. Tidjanin kuoltua vallan perivät Tafsiru (1887–1888) ja Mounirou (1888–1893). Ranskalaisten vallattua Bandiagaran vuonna 1893 he asettivat nukkehallitsijaksi Agiboun, joka syrjäytettiin vuonna 1902. ==Lähteet== Luokka:Hallitsijat Luokka:Malin historia Luokka:Syntymävuosi puuttuu Luokka:Vuonna 1887 kuolleet
Äbädä

Äbädä (, , ) on harmiton metsän henki tataarien mytologiassa. Se näyttää vanhalta naiselta. Äbädä on edustettuna myös siperialaisten mytologioissa. Äbädä on demoni tai henki. Hän on turkkilainen metsän olento, luonteeltaan samanlainen kuin Iyes. Hän suojelee metsän lintuja, puita ja eläimiä. Hän näyttäytyy sini-ihoisen ihmisen muodossa, jolla on kaksi suurta sarvea, vihreät hiukset ja pitkä vihreä parta koko kasvojen yli sekä nuija tai piiska joka edustaa hänen määräysvaltaansa metsässä. Hän voi muuttaa muotoaan moniin eri muotoihin. Ihmisenä hän näyttää talonpojalta, jolla on hehkuvat silmät ja hänen kenkänsä ovat väärinpäin. Jos joskus joutuu kohtaamaan Äbädän, on hänet välittömästi taltutettava kääntämällä kaikki omat vaatteensa nurinpäin ja väärinpäin, ja sekä laittamalla kengät vääriin jalkoihin. == Aiheesta muualla == * Татар мифлары (tataariksi) Luokka:Taruolennot
Unidos Podemos

Unidos Podemos (suom. "Yhdessä me voimme") on espanjalainen vasemmistolainen vaaliliitto, joka muodostettiin Espanjan parlamenttivaalien edellä. Vaalit pidettiin 26. kesäkuuta 2016. Sen muodostavat Podemos, Izquierda Unida sekä vihreiden puolueiden Equo; lisäksi mukana on pienempiä alueellisia puolueita, kuten Baleaarien Més per Mallorca, Galician En Marea, Katalonian En Comú Podem, Navarran Batzarre ja Valencian A la valenciana. Marraskuun 2019 vaaleissa vaaliliitto oli mukana feminiini-muotoisella nimellään Unidas Podemos. Siinä oli mukana tärkeimpänä puolueena Pablo Iglesiasin johtama Podemos sekä pienempi Izquierda Unida (Yhdistynyt vasemmisto). Unidas Podemos sai vaaleissa 35 paikkaa ja aloitti hallitusyhteistyön suurimman puolueen, sosialistien PSOE:n kanssa muodostetussa Pedro Sánchezin hallituksessa. == Lähteet == *The Guardian: Unidos Podemos: Spain’s leftwing alliance hoping to end political impasse === Viitteet === Luokka:Espanjan puolueet
Kindian alue

Kindian alue () on yksi Guinean kahdeksasta ylimmän tason hallintoalueesta. Alueen pinta-ala on 28 873 neliökilometriä. Väkiluku oli 1,561 miljoonaa vuonna 2014. Hallinnollinen keskus on Kindian kaupunki. Aluetta rajaavat pohjoisessa Guinean Bokén ja Labén, idässä Mamoun alue, etelässä Sierra Leone sekä lounaassa Atlantin valtameri ja Conakryn kuvernoraatti. Kindian alueeseen kuuluu viisi prefektuuria, jotka jakautuvat paikallistasolla yhteensä 40 aliprefektuuriin: * Coyahin prefektuuri (ISO 3166-2 -koodi: GN-CO), väkiluku 263 861 as. (2014), hallintokeskus Coyah; * Dubrékan prefektuuri (GN-DU), 330 548 as.(2014), hallintokeskus Dubréka; * Forécariahin prefektuuri (GN-FO), väkiluku 242 942 (2014), hallintokeskus Forécariah; * Kindian prefektuuri (GN- KD), 439 614 as. (2014), hallintokeskus Kindia ja * Télimélén prefektuuri (GN- TE), 284 409 as.(2014), hallintokeskus Télimélé. Kindian alue muodostaa osan Atlantin valtameren läheisestä Ala-Guinean luonnonmaantieteellisestä alueesta (). ==Lähteet== Luokka:Guinean alueet
Juha Jääskeläinen (jääkiekkomaalivahti)

Juha Kalevi Jääskeläinen (s. 17. tammikuuta 1963 Joensuu) on suomalainen entinen jääkiekkomaalivahti. Hän pelasi urallaan yhteensä 41 SM-liigaottelua Joensuun Kiekko-Pojissa, mutta pelasi suurimman osan urastaan kuitenkin suurimmaksi osaksi alemmissa sarjoissa. ==Ura== ===Seuraura=== Jääskeläinen on Joensuun Kiekko-Poikien kasvatti. Hän esiintyi seuran miesten I-divisioonajoukkueessa ensimmäisen kerran kaudella 1980–1981. Jääskeläinen sai ensimmäiset peliaikansa joukkueessa kuitenkin kaudella 1982–1983, jolloin hän pelasi 19 runkosarjaottelua. JoKP sijoittui I-divisioonan runkosarjassa toiseksi ja eteni aina SM-liigakarsintoihin, mutta joukkue jäi kuitenkin ilman sarjanousua Oulun Kärppien voitettua ottelusarjan lukemin 3-2. Kauden 1986–1987 päätteeksi Jääskeläinen valittiin I-divisioonan toiseen tähdistökentälliseen. Kauden 1988–1989 päätteeksi hän torjui JoKP:n SM-liigaan ja Jääskeläinen valittiin I-divisioonan ensimmäiseen tähdistökentälliseen. Kaudella 1989–1990 Jääskeläinen kantoi valtaosan JoKP:n torjuntavastuusta SM- liigassa ja hän pelasi 29 runkosarjaottelua. Joukkue jäi kuitenkin runkosarjassa viimeiseksi ja putosi kaudeksi 1990–1991 takaisin I-divisioonaan. Jääskeläinen oli kuitenkin sarjan torjuntaprosenteissa (90,4 %) ja päästyttyjen maalien keskiarvoissa (2.52) toiseksi paras TuTon Jim Bedardin jälkeen. Hän torjui JoKP:n runkosarjan voittoon ja takaisin SM- liigaan kaudeksi 1991–1992. Jääskeläinen valittiin I-divisioonan ensimmäiseen tähdistökentälliseen. Kaudella 1991–1992 hän jäi SM-liigassa joukkueensa kakkosmaalivahdiksi Juha Vireniukselle ja pelasi vain 12 runkosarja- ja yhden liigakarsintaottelun. JoKP putosi kauden päätteeksi jälleen I-divisioonaan. Jääskeläinen jatkoi kaudella 1992–1993 JoKP:n kakkosmaalivahtina Janne Valtoselle. Hän puki kauden aikana myös Savonlinnan Pallokerhon paidan yhteen II-divisioonaotteluun.Juha Jääskeläinen profile - Eurohockey.com Kaudeksi 1993–1994 Jääskeläinen siirtyi Kajaanin Hokkiin, jota hän oli nostamassa III- divisioonasta II-divisioonaan. Kaudella 1994–1995 hän jatkoi II-divisioonassa Suomussalmen Palloseuran maalinsuulla ja kaudella 1995–1996 Rovaniemen Kiekossa. Jääskeläinen lopetti RoKissa pelaajauransa kevääseen 1998. ===Maajoukkueura=== Jääskeläinen pelasi alle 20-vuotiaiden MM-kilpailuissa vuonna 1983, jolloin hän toimi Suomen pääasiallisena kakkosmaalivahtina Matti Rautiaiselle ja pelasi vain yhden ottelun. Jääskeläinen pelasi myös alle 18-vuotiaiden EM-kilpailuissa vuonna 1988, jolloin hän voitti hopeaa. Eskelinen palkittiin turnauksen parhaana maalivahtina. ==Muuta== Jääskeläisellä on ollut uransa jälkeen Rovaniemellä jääkiekkoaiheista lahjatavaroiden ja askartelutarvikkeiden vähittäiskauppaa harjoittanut yritys Liiga Jässi Oy. ==Lähteet== * * ===Viitteet=== Luokka:Suomalaiset jääkiekkomaalivahdit Luokka:Vuonna 1963 syntyneet Luokka:Elävät henkilöt
Bokén alue

Bokén alue () on yksi Guinean kahdeksasta ylimmän tason hallintoalueesta. Alueen pinta-ala on 31 186 neliökilometriä ja väkiluku oli 1,083 miljoonaa vuonna 2014. Aluetta rajaa lounaassa Atlantin valtameri, pohjoisessa Guinea- Bissau ja Senegal, idässä Guinean Labén ja etelässä Kindian alue. Hallinnollinen keskus on Bokén kaupunki (61 758 as.). Myös satamakaupunki Kamsar (113 350 as.), bauksiittikaivoskaupunki Sangaredi (76 425 as.) ja prefektuurikeskus Fria (61 582 as.) ovat suurehkoja paikkakuntia alueella. Bokén alueeseen kuuluu viisi prefektuuria, jotka jakautuvat paikallistasolla yhteensä 32 aliprefektuuriin: * Boffan prefektuuri (ISO 3166-2 -koodi: GN-BF), väkiluku 212 583 (2014), hallintokeskus Boffa (27 130 as.), * Bokén prefektuuri (GN-BK), väkiluku 450 278, hallintokeskus Boké, * Frian prefektuuri (GN-FR), väkiluku 96 700, hallintokeskus Fria (61 582 as.), * Gaoualin prefektuuri (GN-GA), väkiluku 193 612, hallintokeskus Gaoual (20 570 as.) ja * Koundaran prefektuuri (GN-KN), väkiluku 129 974, hallintokeskus Koundara (27 296 as.). Bokén alueen pääosa kuuluu Ala-Guinean () ja koillisosa Keski-Guinean luonnonmaantieteelliseen alueeseen (). ==Lähteet== ==Aiheesta muualla== *Mining for Long-term Change in Guinea (Sept. 2016) (ifc.org) Luokka:Guinean alueet
Juha Jääskeläinen

Juha Jääskeläinen voi tarkoittaa seuraavia henkilöitä: *Juha E. Jääskeläinen, suomalainen neurokirurgi ja tutkija *Juha Jääskeläinen, suomalainen vuonna 1984 syntynyt jääkiekkoilija, pelipaikaltaan hyökkääjä *Juha Jääskeläinen, suomalainen vuonna 1963 syntynyt jääkiekkoilija, pelipaikaltaan maalivahti
Samppa Batal

Hamdi Amir Samppa Batal (s. 1990 Helsinki) on suomalainen elokuvaohjaaja, käsikirjoittaja, tuottaja ja näyttelijä. == Ura == Batalin ohjaamia kokoillan elokuvia ovat Äpärä (2016), Äiti (2019), Aikamies (2022) ja Omenavarkaat (2024). Batalin ohjaama lyhytelokuva Sometimes We Swim palkittiin New Yorkissa elokuvafestivaalin kunniamaininnalla marraskuussa 2019. Aikamies palkittiin parhaana elokuvana Varsovan kansainvälisten elokuvajuhlien Free Spirit -kilpasarjassa 2022. Palkinto osoitettiin elokuvan ohjaajalle. Näyttelijänä Batal on toiminut mm. elokuvissa Se mieletön remppa (2020), Rikinkeltainen taivas (2021) Prinsessa Pikkiriikki (2024). Lisäksi hän on näytellyt muun muassa hittisuosion saaneessa Queen of Fucking Everything -sarjassa, Venla- palkitun Nörtti: DragonSlayer666 -sarjan toisella kaudella sekä Kummeli esittää: Kontio & Parmas -sarjan kaikilla kausilla. Hän on myös kuvannut Hamdi Batal -nimellä. Batal on valmistunut media-assistentiksi Stadin ammattiopistosta vuonna 2017. Elokuva-alan töiden lisäksi hän on työskennellyt pizzakuskina ja satamakapteenina. Batal on Jussi-palkinnot jakavan Filmiauran hallituksen jäsen. Batalin äiti on suomalainen ja isä jordanialainen. ==Valikoitu filmografia ohjaajana== * Äpärä, 2016 * Äiti, 2019 * Aikamies, 2022 * Omenavarkaat, 2024 === TV-sarjat === * Mielensäpahoittaja – ennen kaikki oli paremmin (2019). == Lähteet == == Aiheesta muualla == * * * * * Luokka:Suomalaiset elokuvaohjaajat Luokka:Suomalaiset elokuvanäyttelijät Luokka:Suomalaiset elokuvakäsikirjoittajat Luokka:Elävät henkilöt Luokka:Syntymävuosi puuttuu Luokka:Vuonna 1990 syntyneet
Jonathan Hutchings

Jonathan Hutchings on Suomessa 1970-luvun alkupuolelta asti asunut walesiläinen näyttelijä, muusikko ja kääntäjä. Hänet tunnetaan muun muassa ääninäyttelijänä lukuisista mainoksista ja lyhytelokuvista kuten Rare Exports, Inc. tai Rare Exports: The Official Safety Instructions sekä pitkistä elokuvista Rare Exports, Äpärä ja Äiti. Hutchings on ollut mukana vuonna 2005 perustetussa englanninkielisessä harrastajateatteriryhmässä The Really Small Theatre Company. ==Lähteet== ==Aiheesta muualla== * * Luokka:Elävät henkilöt Luokka:Syntymävuosi puuttuu Luokka:Walesilaiset näyttelijät
Krista Hannula

Krista Hannula on suomalainen elokuvakäsikirjoittaja, ohjaaja, tuottaja ja näyttelijä. Hän on osakkaana vuonna 2018 perustetussa Character House -tuotantoyhtiössä. Hän on opiskellut Aalto-yliopiston elokuvataiteen laitoksella elokuva- ja tv-käsikirjoitusta. Hannula on toiminut tuottajana ja käsikirjoittajana kokoillan elokuvissa Äpärä (2016), Äiti (2019) ja tuottajana Luottomies -elokuvassa ”ALL IN” (2024). Hän on ohjannut Ylen ja Character House sarjan TerapiaTreffit kaudet 1. ja 2. sekä käsikirjoittanut useita lyhytelokuvia, joista osan on myös ohjannut. Hannula näytteli naispääosaa lyhytelokuvassa Sometimes We Swim, joka palkittiin New Yorkissa Nordic International Film Festival -elokuvafestivaalin kunniamaininnalla 2019. == Lähteet == ==Aiheesta muualla== * Luokka:Elävät henkilöt Luokka:Syntymävuosi puuttuu Luokka:Suomalaiset näyttelijät Luokka:Suomalaiset käsikirjoittajat
Äpärä (elokuva)

Äpärä on syksyllä 2016 ensi-iltansa saanut suomalainen draamaelokuva, jonka on ohjannut Samppa Batal. Elokuvan englanninkielinen nimi on Bastard ja lähes puolet elokuvasta on englanniksi puhuttua. Elokuvan päärooleja esittävät Eppu Pastinen, Krista Hannula, Satu Silvo ja Jonathan Hutchings, ja muissa rooleissa nähdään Anssi Niemi, Anna Böhm, Ernest Lawson ja Matti Pajulahti. == Juoni == Elokuva kertoo rakastuneesta nuoresta parista, Simosta ja Jonnasta. Heidän elämänsä järkkyy, kun paljastuu, että Simon äidillä ja Jonnan isällä on saattanut olla aikoinaan suhde. Harmittomat epäilyt käynnistävät koko perhettä järisyttävän ketjureaktion osapuolten tehdessä omia johtopäätöksiään. Alkaa häikäilemätön peli, jossa ei säälitä ketään. Tilannetta ei myöskään paranna perheen musta lammas, Jori, joka kantaa oman kortensa kekoon todistamalla hulluuteen asti intohimoista tarvettaan tulla rakastetuksi. ==Vastaanotto== DVD-opas' Vesa Aleksi Film-O-Holic.com Henri Nerg Helsingin Sanomat Veli-Pekka Lehtonen Ilta-Sanomat Tarmo Poussu Elokuvaa kritisoitiin etenkin käsikirjoituksestaan. Ilta-Sanomien Tarmo Poussu kehui näyttelijöitä, varsinkin Satu Silvoa, ja piti elokuvaa lupaavana debyyttinä tekijöiltään. Film-O-Holic.com-elokuvasivuston Henri Nerg pitää amatöörien tekemää kokopitkää elokuvaa kunnianhimoisena psykologisen trillerin yritelmänä, jonka uskottavuus katoaa haparoivan tarinan ja kehnojen näyttelijäsuoritusten myötä. Myönteisesti hän mainitsee kuvauksen, etenkin pitkät käsivaraotot. Helsingin Sanomissa Veli-Pekka Lehtonen kirjoitti Äpärän tuntuvan monesti pikemminkin rikoskuunnelmalta kuin elokuvalta, tekstivetoisen ja minimalistisen kuvakerronnan takia. DVD-oppaassa Vesa Aleksi pitää elokuvan seksuaalista latausta kiehtovan omituisena ja henkilöohjausta hyvänä, mutta käsikirjoitusta surkeana, väkinäisen moniulotteisena. ==Lähteet== == Aiheesta muualla == * https://www.facebook.com/bastardmovie * http://www.blacklionpictures.fi/press/apara/ * http://www.episodi.fi/elokuvat/apara/ * http://www.aamulehti.fi/kulttuuri/elokuva-arvio-kerrankin-kotimaisen-elokuvan- hahmot-puhuvat-alykkaasti-ja-sivistyneesti-24029076 * http://www.iltasanomat.fi/elokuvat/art-2000001940810.html * http://www.eeva.fi/jutut/kulttuuri/elokuvat/yllattavan-koskettava-apara * http://www.kulttuuritahdet.com/uutiset.html?71652 Luokka:Vuoden 2016 suomalaiset elokuvat Luokka:Suomalaiset draamaelokuvat
Faranahin alue

Faranahin alue () on yksi Guinean kahdeksasta ylimmän tason hallintoalueesta. Alueen pinta-ala on 35 581 neliökilometriä ja väkiluku oli 941 554 vuonna 2014. Hallinnollinen keskus on Faranah (77 918 as.). Aluetta rajaavat lännessä Guinean Mamoun ja Labén alueet, pohjoisessa Mali, idässä Kankanin alue sekä etelässä Nzérékorén alue ja lounaassa Sierra Leone. Faranahin alueeseen kuuluu neljä prefektuuria, jotka jakautuvat paikallistasolla yhteensä 38 aliprefektuuriin: * Dabolan prefektuuri (ISO 3166-2 -koodi: GN-DB), väkiluku 181 137 as. (2014), hallintokeskus Dabola (38 464 as.); * Dinguirayen prefektuuri (GN-DI), 196 469 as., hallintokeskus Dinguiraye (47 207 as.); * Faranahin prefektuuri (GN-FA), 280 170 as., hallintokeskus Faranah (77 918 as.); ja * Kissidougoun prefektuuri (GN-KS), 283 778 as., hallintokeskus Kissidougou (103 335 as.). Faranahin alueen pääosa kuuluu Ylä-Guinean () luonnonmaantieteelliseen alueeseen ja eteläosa (Kissidougoun prefektuuri) Metsä-Guineaan (). ==Lähteet== Luokka:Guinean alueet